দুর্গের চতুর্ভুজাকৃতির অঙ্গনের এক কোণে রয়েছে ইটের তৈরি একটি সুউচ্চ চৌকা স্তম্ভ। এটি সম্ভবত একটি পর্যবেক্ষণ বুরুজ। এই স্তম্ভের অবস্থান থেকেই দুর্গটিকে সমসাময়িক অপরাপর জলদুর্গের সমগোত্রীয় বলে ধরে নেয়া যায়। কামান বসানোর উপযোগী উঁচু বেদীর অবস্থান দুর্গটির একটি গুরুত্বপূর্ণ বৈশিষ্ট্য। উল্লেখ করা যায়, এরকম দুর্গ আরো একটি আছে সেটা শীতলক্ষ্যা নদীর পূর্ব পাড়ে বন্দর এলাকায় অবস্থিত। শোনা যায় পূর্ব পাড়ের কেল্লা আর পশ্চিম পাড়ের কেল্লায় সুড়ঙ্গ পথে যোগাযোগ ছিল, কেল্লার ভেতরে যেই সুড়ঙ্গ বর্তমানে বন্ধ রয়েছে।